06/06/2013 | Administración LocalMunicipal
Ferrol
Urbanismo. Inspección e Disciplina
Edito notificación aos herdeiros de dona María Asunción Díaz Robles. Expediente OE 72/2012 estrada de Castela 350

Notificación aos HERDEIROS DE DONA MARÍA ASUNCIÓN DÍAZ ROBLES expediente OE 72/12 ESTRADA DE CASTELA 350 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de resolución do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 25.03.2013 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Ordenar aos propietarios do inmoble sito na estrada de Castela núm.350 os herdeiros de dona María Asunción Díaz Robles, os herdeiros de dona Emilia Juana Maria Nerea Paules Cacciatore e a don Chakib Kuppers Horta a realización das actuacións necesarias para os efectos de restablecer a seguridade, salubridade e ornato do inmoble obxecto do presente expediente para o cal deberá, nun prazo de 2 meses, solicitar licenza municipal de obras e achegar un proxecto técnico, visado polo colexio profesional correspondente, para o arranxo da fachada e, mentres non se achega o proxecto, deberá proceder a retirar os elementos da fachada que poidan caer e colocar unha marquesiña e valo de obra para evitar perigos cara á vía publica nun prazo de 1 día. Para a instalación de estadas, no caso de ser precisas, en virtude do art.39.6 do PXOM deberá achegar o nomeamento correspondente dun/dunha técnico/a responsable da montaxe e desmontaxe da estada; ou no seu caso coa documentación requirida no Real Decreto 2177/2004 de 12 de novembro que modifica o Real Decreto 1215/1997, de 18 de xuño. SEGUNDO- Apercibir aos propietarios que no suposto de que non sexan restablecidas as condicións de seguridade, salubridade, hixiene e ornato do terreo do inmoble sito na estrada de Castela núm.350 no prazo indicado, e así se acredite documentalmente, procederase á execución subsidiaria ou á forzosa, mediante a imposición de multas coercitivas de 300 a 6.000 euros, reiterables até lograr a execución das actuacións ordenadas. TERCEIRO.- Advertir aos propietarios que no caso de non executar voluntariamente o ordenado, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento. CUARTO.- Solicitar ao Rexistro da Propiedade a práctica da anotación marxinal da resolución do presente expediente OE 72/12 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. QUINTO.- Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar.” Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro da Área de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Antonia Dolores Maria Carmen Yolanda Agroba Moroi